คะแนนรวมร้าน⭐️⭐️⭐️
บริการ⭐️
รสชาติ⭐️⭐️⭐️
ราคา⭐️⭐️⭐️⭐️
ความสะอาด สวยงาม⭐️⭐️⭐️

เห็นหลายคนรีวิวร้านสุคิยะว่าอาหารญี่ปุ่นรสชาติดีราคาถูก วันนี้มาที่ห้างที่ซีคอนบางแค เลยมาหาอะไรทานที่ร้านนี้ เห็นเมนูแล้วราคาถูก สามารถเอื้อมถึงได้ค่ะ เลยสั่งข้าวหน้าหมูฮอกไกโดย่าง ส่วนน้องสาวสั่งข้าวหน้าเนื้อใส่ชีส แม่เลือกราเมนหมูชาชูกับเกี๊ยวซ่า น้ำชาเขียวมา ชาเขียวไม่แน่ใจว่าเป็นชารสข้าวหรือเปล่ามีกลิ่นข้าวไหม้นิดๆ ราคาแก้วละ25บาท ไม่อร่อยไม่ชอบค่ะส่วนตัว ส่วนข้าวหน้าหมูชาชู รสชาติดีค่ะ สั่งขนาดกลางมา ไม่มากไม่น้อยกับปริมาณที่ได้ ราคาชามละ99บาท ส่วนข้าวหน้าหมูใส่ชีส ก็เค็มๆมันๆดี แต่ส่วนตัวคิดว่าเฉยๆค่ะ ราคาชามละ89บาท ราเมนหมูชาชู รสอ่อนมาก ปรุงก็ยังไม่อร่อยขึ้นเลย แม่เลยไม่ค่อยทาน ราคา79บาท ส่วนเกี๊ยวซ่า กรอบดี เมนูนี้อร่อยสุดล๊ะราคา79บาท แต่ได้แค่5ชิ้นเอง สรุปร้านนี้อร่อยเป็นบางอย่าง มีดีที่แค่ราคาถูก แต่อยากให้ปรับปรุงคือ พนักงานหน้าไม่รับแขกสักนิด รับออเดอร์เหมือนไม่อยากรับ มาทานนี่เสียเงินนะคะไม่ได้มาขอทานฟรี ถ้าเป็นแบบนี้ครั้งต่อไปคงไม่ไปทานอีกแล้ว เสียแรงที่อยากมาทานร้านนี้แต่เจอพนักงานไม่เต็มใจบริการ